section_heading: 13. stoljeće i prva veza s banovinom u Bosnom
paragraph_text: Donji se krajevi prvi put spominju 20. srpnja 1244. uz Usoru i Soli, kao sastavni dio Banovine Bosne, koja je tada (za Mateja Ninoslava) bila dio hrvatsko-ugarskog kraljevstva. Kralj Bela IV. naime odredi spomenutog dana, da biskup bosanski (a tada je to bio dominikanac Ponsa) i kaptol njegov imaju pravo skupljati u ime svojih prihoda desetinu u Usori, Solima i Donjim krajevima. Na taj način je područje po prvi puta povezano s Bosanskom Banovinom. Osim Plive i Luke pripadoše Donjim Krajevima još župe Banica (oko Ključa), Zemljanik (između Sane i Vrbasa sa središtem na Zmijanju), Vrbanja (oko istoimene rijeke), a kasnije Glaž na međi Usore i Krajeva.